《醉芙蓉》
宋代·姚勉

庭前木芙蓉，姿色夐殊异。
初开花微碧，仙子淡云袂。
逡巡改莹白，玉骨净无滓。
烂漫欲谢时，潮脸晕红媚。
诗人第花品，独号此为醉。
花虽无情物，司者定有意。
晨醒粲初发，晚醉飒欲坠。
乃知沉湎者，颠沛在造次。
可以为酒箴，看花当欹器。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。